
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1831 


31 Δεκεμβρίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της 2099006/ 12812/ 0022/ 27.01.1998 
κοινής απόφασης Υπουργών Εσωτερικών, Δημό¬ 
σιας Διοίκησης και Αποκέντρωσης και Οικονομικών 
"Καθορισμός αποζημίωσης μελών Επιτροπών δια¬ 
γωνισμών, επιλογών ή διαδικασιών σειράς προτε¬ 
ραιότητας και λοιπών προσώπων που μετέχουν 


στις διαδικασίες διορισμών ή προσλήψεων προσω¬ 
πικού στο δημόσιο τομέα (ΦΕΚ 87/Β/09.02.1998), 
όπως τροποποιήθηκε με την υπ’ αριθμ. 
2/65438/0022/27-9-1999 (ΦΕΚ 1915/Β/25-10-1999) 

όμοια. 1 

Τροποποίηση του Οργανισμού Εσωτερικής Υπηρε- 

σίαςτου Ν.Π.Δ.Δ"Κ.Α.Π.Η ΔΗΜΟΥ ΚΗΦΙΣΙΑΣ". 2 

Τροποποίηση του Οργανισμού Εσωτερικής Υπηρε¬ 
σίας Δήμου Κρωπίας. 3 

Ορθή επανάληψη της 144/5/6-11-97 απόφασης του 
Υπηρεσιακού Συμβουλίου που αφορά την τροπο¬ 
ποίηση του Οργανισμού Εσωτερικής Υπηρεσίας 
Κοινότητας Δροσιάς. 4 


Σύσταση Νομικού Προσώπου Ιδιωτικού Δικαίου στο Ν. 
Ηρακλείου με την επωνυμία «Δημοτική Επιχείρηση 
Ανάπτυξης και Τεχνικών Έργων Δήμου Καστελιού» 
και διακριτικό τίτλο «Αναπτυξιακή Δήμου Καστελλί- 

ου». 5 

Τροποποίηση Οργανισμού Εσωτερικής Υπηρεσίας 
(ΟΕΥ), της Δημοτικής Επιχείρησης Ύδρευσης Απο¬ 
χέτευσης (ΔΕΥΑ) Ηρακλειδών Νομού Δωδεκανή- 

σου. 6 

Επικύρωση της 14/2001 απόφασης του Διοικητικού 
Συμβουλίου του Νομικού Προσώπου του Δήμου 
Βόρειας Κυνουρίας Νομού Αρκαδίας με την επω¬ 
νυμία «Δημοτικός Παιδικός Σταθμός Κορακοβουνί- 
ου» με την οποία τροποποιείται ο Οργανισμός Εσω¬ 


τερικής Υπηρεσίας του Σταθμού. 7 

Τροποποίηση απόφασης κατά το σκέλος που αφορά 
στην επωνυμία και στη νομική φύση της Ερασιτε¬ 
χνικής Σχολής Χορού «Αλεξάνδρας Θωμάίδη και 

ΣΙΑΕ.Ε.». 8 

Χορήγηση άδειας άσκησης επαγγέλματος Κοινωνι¬ 
κού Λειτουργού στη Βαρελά Μαρίνα του Λεωνίδα 9 


ΑΠΟΦΑΣΕΙ Σ 

Αριθ. 2/68624/0022 (1) 

Τροποποίηση της 2099006/ 12812/ 0022/ 27.01.1998 
κοινής απόφασης Υπουργών Εσωτερικών, Δημόσιας Διοί¬ 
κησης και Αποκέντρωσης και Οικονομικών "Καθορισμός 
αποζημίωσης μελών Επιτροπών διαγωνισμών, επιλογών ή 
διαδικασιών σειράς προτεραιότητας και λοιπών προσώ¬ 
πων που μετέχουν στις διαδικασίες διορισμών ή προσλή¬ 
ψεων προσωπικού στο δημόσιο τομέα (ΦΕΚ 
87/Β/09.02.1998), όπως τροποποιήθηκε με την υπ’ αριθμ. 
2/65438/0022/27-9-1999 (ΦΕΚ 1915/Β/25-10-1999) όμοια. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α. Της παρ.6 του άρθρου 17 του Ν.2190/1994 (ΦΕΚ 28 
Α), όπως τροποποιήθηκε με το άρθρο 17 παρ. 2 του 
Ν.2367/1995 (ΦΕΚ 261 Α) και το άρθρο 2 παρ. 7 του 
Ν.2527/1997 (ΦΕΚ206 Α). 

β. Του άρθρου 40του Ν.849/1978 (ΦΕΚ232 Α), όπως συ¬ 
μπληρώθηκε με το άρθρο 8του Ν.2129/1993 (ΦΕΚ 57 Α). 

2. Την κανονιστική απόφαση του Υπουργού Εσωτερικών, 
Δημόσιας Διοίκησης και Αποκέντρωσης αριθ. ΔΙΠΠ/ 
Φ.Α.ΑΣΕΠ/1 /23634/21.10.1997 (ΦΕΚ936/Β/ 22.10.1997). 

3. Των άρθρων 1 παρ. 1 και 7 της κανονιστικής απόφασης 
του Υπουργού Εσωτερικών, Δημόσιας Διοίκησης και Απο¬ 
κέντρωσης αριθ. ΔΙΠΠ/Φ.ΑΣΕΠΙ/οικ.5919/12.3.1998 (ΦΕΚ 
252/Β/12.3.1998). 

4. ΤηνΔΙΠΠ/Φ.ΑΣΕΠ 1/12741/11-6-2001 (ΦΕΚ 776/Β/19- 
6-2001) κανονιστική απόφαση του Υπουργού Εσωτερι¬ 
κών, Δημόσιας Διοίκησης και Αποκέντρωσης. 

5. Την υπ’αριθμ. 1100383/1330/Α0006/31.10.01 (ΦΕΚ Β 
1485/31.10.01) κοινή απόφαση του Πρωθυπουργού και 
του Υπουργού Οικονομικών "Καθορισμός αρμοδιοτήτων 
Υφυπουργών Οικονομικών". 

6. Την υπ.’αριθ 34/10.7.2001 εισηγητική πράξη της Ολο¬ 
μέλειας του ΑΣΕΠ. 

7. Το γεγονός ότι από την απόφαση αυτή θα προκληθεί 
πρόσθετη δαπάνη σε βάρος του κρατικού προϋπολογι¬ 
σμού της τάξεως των 12.000.000 δρχ. (35.216,43 ευρώ) 
από του έτους 2001 και επόμενα, η οποία θα αντιμετωπι- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


σθεί άμεσα μεν από τις εγγεγραμμένες στον προϋπολογι¬ 
σμό του ΑΣΕΠ πιστώσεις με Ειδικό φορέα 07-620 και ΚΑΕ 
5184 ύψους 500.000.000 δραχμών, τελικώς δε από πιστώ¬ 
σεις των φορέων, των οποίων θέσεις προκηρύσσονται, 
στους οποίους επιμερίζεται η συνολική δαπάνη, σύμφωνα 
με το άρθρο 11 του Ν.2190/1994, αποφασίζουμε: 

1. Την τροποποίηση της απόφασης 2099006/ 
12812/0022/27-1-98 (ΦΕΚ 87/Β/9.2.98), ως ακολούθως: 

Α. Στο κεφάλαιο - Α - Διαδικασίες Διαγωνισμών η παρ.6 
αντικαθίσταται ως εξής: 

"Βαθμολογητές ή αναβαθμολογητές αποζημιώνονται 
για κάθε βαθμολόγηση κατά γραπτό δοκίμιο, ανάλογα με 
την κατηγορία του υποψήφιου, ή για προφορική εξέταση 
κατά υποψήφιο, ως ακολούθως.: 

α) Γραπτό δοκίμιο - υποψήφιο Π.Ε. κατηγορίας 

1.000 Δρχ. (2,93 ευρώ) 

β) Γ ραπτό δοκίμιο - υποψήφιο Τ.Ε. κατηγορίας 

800 Δρχ. (2,35 ευρώ) 

γ) Γ ραπτό δοκίμιο - υποψήφιο Δ.Ε. κατηγορίας 

600 Δρχ. (1,76 ευρώ) 

Σε κάθε περίπτωση η αποζημίωση δεν μπορεί να είναι μι¬ 
κρότερη των 50.000 δρχ. (14,74 ευρώ) σε κάθε εξεταστι¬ 
κή διαδικασία. 

Σε κάθε μη γραπτή εξέταση κατά την οποία είναι ανα¬ 
γκαία η παρουσία του αναβαθμολογητή αυτός αμείβεται 
με το ίδιο ακριβώς συνολικό ποσό που δικαιούται ο βαθ¬ 
μολογητής. 

Σε περίπτωση προφορικής εξέτασης, με χρήση νοημα¬ 
τικής, ο μεταφραστής νοημάτων, αμείβεται με το ποσό 
τωνχιλίων (1.000) δρχ. (2,93 ευρώ) για κάθε εξεταζόμενο, 
αλλά σε κάθε περίπτωση η αμοιβή του δεν μπορεί να είναι 
μικρότερη των πενήντα χιλιάδων (50.000) δρχ. (14,74 ευ¬ 
ρώ), σε κάθε εξεταστική διαδικασία. 

Όταν η Κ.Ε. χρησιμοποιεί στις εξετάσεις το σύστημα 
πολλαπλών επιλογών, η αποζημίωση του κάθε βαθμολο¬ 
γητή ορίζεται σε διακόσιες (200) δρχ. (0,59 ευρώ) ανά 
γραπτό, ανεξαρτήτως κατηγορίας (ΠΕ,ΤΕ & ΔΕ), στην 
οποία ανήκει το γραπτό και σε πενήντα (50) δρχ. (0,15 ευ¬ 
ρώ) εάν η βαθμολόγηση γίνεται μέσω Η/Υ, αλλά σε κάθε 
περίπτωση η αμοιβή του δεν μπορεί να είναι μικρότερη 
των πενήντα χιλιάδων (50.000) δρχ. (14,74 ευρώ), σε κά¬ 
θε εξεταστική διαδικασία. 

Β. Στο κεφάλαιο -Α- Διαδικασίες Διαγωνισμού προστί¬ 
θεται και παράγραφος 19 με το εξής περιεχόμενο: 

"19. Γενικός Επόπτης εξετάσεων 160.000 δρχ. (469,55 
ευρώ) 

Γραμματέας 100.000 δρχ. (293,47ευρώ)μόνον 

όταν εφαρμόζεται η υπ'αριθμ. ΔΙΠΠ/Φ.ΑΣΕΠ.Ι/οικ. 
5919/13-3-1998 - ΦΕΚ 252/Β/98 απόφαση του Υπουργού 
Εσωτερικών Δημόσιας Διοίκησης και Αποκέντρωσης)". 

Γ. Στο κεφάλαιο-Β- Διαδικασίες σειράς προτεραιότη¬ 
τας, και στο τέλος της παραγράφου 1 προστίθεται εδά¬ 
φιο, ως εξής: 

"Τα μέλη που μετέχουν σε υποεπιτροπές της Κεντρικής 
Επιτροπής του άρθρ.18του Ν.2190/1994, αμείβονται για 
τη διεξαγωγή πρακτικής εξέτασης με το ποσό των χιλίων 
(1.000) δρχ. (2,93 ευρώ) για κάθε εξεταζόμενο, αλλά σε 
κάθε περίπτωση, η αμοιβή τους, δεν μπορεί να είναι μι¬ 
κρότερη των 50.000 δραχμών (14,74 ευρώ), σε κάθε εξε¬ 
ταστική διαδικασία. 

Τα καθήκοντα των μελών των υποεπιτροπών αυτών συ- 
νίστανται, τόσο στον καθορισμό του συγκεκριμένου, ανά 
υποψήφιο, θέματος της πρακτικής εξέτασης ή εξέτασης 


μέσω Η/Υ ή άλλης κατάλληλης συσκευής, όσο και στη 
βαθμολόγηση του εξεταζομένου". 

2. Η απόφαση αυτή ισχύει από 1-6-2001. 

3. Η απόφαση αυτή να δημοσιευθεί στην Εφημερίδατης 
Κυβερνήσεως. 

Αθήνα, 19 Δεκεμβρίου 2001 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΟΙΚΟΝΟΜΙΚΩΝ ΚΑΙ ΑΠΟΚΕΝΤΡΩΣΗΣ 

ΓΕΩΡΓΙΟΣ ΦΛΩΡΙΔΗΣ ΚΩΣΤΑΣ ΣΚΑΝΔΑΛΙΔΗΣ 
-♦- 

Αριθ. 57900 (2) 

Τροποποίηση του Οργανισμού Εσωτερικής Υπηρεσίας 
του Ν.Π.Δ.Δ "Κ.Α.Π.Η ΔΗΜΟΥ ΚΗΦΙΣΙΑΣ" 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν.1188/81, όπως 
τροποποιήθηκαν με τις όμοιες του άρθρου 8 παρ.5 του 
Ν.2307/95 

2. Τις διατάξειςτου άρθρου 8του Ν.2503/97 

3. Την 455/01 απόφαση του Δημοτικού Συμβουλίου του 
Δήμου Κηφισιάς με την οποία εκφράζει την σύμφωνη γνώ¬ 
μη του για την 19/01 απόφαση του Διοικητικού Συμβουλί¬ 
ου του ΚΑΠΗ Δήμου Κηφισιάς. 

4. Την σύμφωνη γνωμοδότηση του Υπηρεσιακού Συμ¬ 
βουλίου που διατυπώθηκε στο 21/01 πρακτικό του, απο¬ 
φασίζουμε: 

Εγκρίνουμε την 21 /2001 απόφαση του Διοικητικού Συμ¬ 
βουλίου του ΚΑΠΗ Δήμου Κηφισιάς περίτροποποιήσεως 
του Οργανισμού Εσωτερικής Υπηρεσίας αυτού ως εξής: 

Άρθρο 1 

Το Κέντρο Ανοικτής Προστασίας Ηλικιωμένων (Α) ΚΑ¬ 
ΠΗ Δήμου Κηφισιάς συγκροτείται και οργανώνεται στις 
εξής υπηρεσίες: 

Α) Διοικητική Υπηρεσία 
Β) Υγειονομική Υπηρεσία 
Γ) Βοηθητική Υπηρεσία 

Άρθρο 2 

1) Η Διοικητική υπηρεσία συγκροτείται από τα ακόλου¬ 
θα τμήματα και γραφεία 

1 .Τ μήμα Διοίκησης 

Α. Γ ραφείο Διοικήσεως και Προσωπικού 
Β. Γραφείο Κοινωνικής Προστασίας (Πρόνοιας) 

2) Η Υγειονομική Υπηρεσία συγκροτείται από τα ακό¬ 
λουθα γραφεία 

α. Γ ραφείο Ιατροφαρμακευτικής Περίθαλψης 
β. Γ ραφείο Φυσικοθεραπείας 
γ. Γ ραφείο Εργοθεραπείας 

Άρθρο 3 

Τα αναφερόμενα κατά τμήματα γραφεία δεν είναι αυτο¬ 
τελή 

Άρθρο 4 

ΣΥΝΘΕΣΗ ΟΡΓΑΝΙΚΟΥ ΠΡΟΣΩΠΙΚΟΥ 

Α.-ΔΙΟΙΚΗΤΙΚΟ ΠΡΟΣΩΠΙΚΟ 

Μία (1) θέση κλάδου ΤΕ 2 Κοινωνικών Λειτουργών 

Β.-ΥΓΕΙΟΝΟΜΙΚΟ ΠΡΟΣΩΠΙΚΟ 

Μια (1) θέση κλάδου ΤΕ 10 Φυσιοθεραπευτών 
Μια (1) θέση κλάδου ΤΕ 6 Επισκεπτριών Αδελφών 
Μια (1) θέση κλάδου ΤΕ 18 Εργοθεραπευτών 
Μια (1) θέση κλάδου ΤΕ 15 Ιατρού 
Μια (1) θέση βοηθού φυσικοθεραπευτού Δ.Ε. 

Γ.-ΤΕΧΝΙΚΟ ΠΡΟΣΩΠΙΚΟ 

Μια (1) θέση κλάδου ΥΕ 15 Οικογενειακής Βοηθού 

Άρθρο 5 

Ο-Η Προιστάμενος-η του τμήματος Διοίκησης θα προ¬ 
έρχεται από τον κλάδο ΤΕ 2 Κοινωνικών Λειτουργών, ο-η 
οποίος-α είναι και ο συντονιστής-ατης καλής λειτουργίας 
όλων των υπηρεσιών του ΚΑΠΗ. 

Άρθρο 6 

Προσωπικό με σχέση εργασίας ιδιωτικού δικαίου ορι¬ 
σμένου χρόνου (παρ. 2-17 του άρθρου 21 του Ν. 
2190/1994 και παρ. 12, αρθ. 18 Ν.2503/1997) 

Μία (1) θέση κλάδου ΤΕ2 Κοινωνικών Λειτουργών 
Μία (1) θέση κλάδου ΤΕ 10 Φυσιοθεραπευτών 
Μία (1) θέση κλάδου ΤΕ8 Αδελφών Νοσοκόμων η σε έλ¬ 
λειψη ισότιμο τίτλο ιδιωτικών τεχνικών επαγγελματικών 
λυκείων 

Μία (1) θέση κλάδου ΤΕ16 καθαριστών-καθαριστριών. 

Άρθρο 7 

Προσόντα διορισμού σε όλους τους ανωτέρω κλάδους 
ορίζονται τα προβλεπόμενα στο Π.Δ. 37Α /87 στο Π.Δ. 
22/90, στο Π.Δ.50/2001 και στις εκάστοτε ισχύουσες δια¬ 
τάξεις. 

Άρθρο 8 

Οι αρμοδιότητες και τα καθήκοντα των προαναφερομέ- 
νων υπηρεσιακών μονάδων ορίζονται ως εξής 

1. -Διοικητική υπηρεσία - Κοινωνική Υπηρεσία 
Η Κοινωνική Λειτουργός η οποία προΐσταται και συντο¬ 
νίζει όλες τις υπηρεσίες του ΚΑΠΗ, συγκεκριμένα α)ΣΥ- 
ΝΕΡΓΑΖΕΤΑΙ με τα μέλη με σκοπό να συμβάλλει στην 
αντιμετώπιση τυχόν ψυχολογικών, ατομικών ή οικογενει¬ 
ακών προβλημάτων, σεβόμενη την προσωπικότητα, την 
αξιοπρέπεια και τα δικαιώματα του μέλους, β) ΣΥΝΕΡΓΑ¬ 
ΖΕΤΑΙ με το υπόλοιπο προσωπικό του Κέντρου και έχει 
την Διοικητική ευθύνη της εύρυθμης λειτουργίας των 
υπηρεσιώντου Κέντρου, δηλαδή του Ιατρείου, Φυσικοθε- 
ραπευτηρίου και των άλλων ειδικοτήτων που αποσκο¬ 
πούν στην καλύτερη εξυπηρέτηση των μελών του ΚΑΠΗ. 
γ) ΣΥΝΕΡΓΑΖΕΤΑΙ με την Διοίκηση του Κέντρου και έχει 
την ευθύνη για την οργάνωση, εκπαίδευση και αξιοποίη¬ 
ση των εθελοντών καθώς και την Διοικητική και μόνο πα¬ 
ρακολούθηση της εργασίας των άλλων σπουδαστών των 
παράίατρικών επαγγελμάτων, που τυχόν εκπαιδεύονται 
στο κέντρο, δ) Έχει την ευθύνη της επικοινωνίας με τους 
τοπικούς παράγοντες της περιοχής και του Δήμου που 
λειτουργεί το κέντρο με σκοπό την διαφώτιση και συμμε¬ 
τοχή τους στο πρόγραμμα ε) Οργανώνει σύμφωνα με το 
εγκεκριμένο πρόγραμμα τις διάφορες εκδηλώσεις ψυχο¬ 
λογικές, μορφωτικές κλπ του κέντρου στα πλαίσια καλής 
συνεργασίας με τους δημότες η ιδιότητες εθελοντές, 


εφόσον υπάρχουν, και γενικά αντιμετωπίζει κάθε έκτακτο 
πρόβλημα που αφορά την λειτουργία του ΚΑΠΗ . 

2. -Γραφείο Ιατροφαρμακευτικής Περίθαλψης 

Την ευθύνη του Ιατρείου την έχει ο Ιατρός, ο οποίος πα¬ 
ρέχει τις ιατρικές του υπηρεσίες, φροντίζει, για την ύστε¬ 
ρα από εξέταση του παραπομπή των μελών σε άλλες ει¬ 
δικότητες, συνιστά διενέργεια παρακλινικών εξετάσεων 
και παρέχει οδηγίες για φαρμακευτική αγωγή, επισκε- 
πτόμενος σε έκτακτες περιπτώσεις και στο σπίτι του το 
μέλος που έχει την ανάγκη του. 

Στο Ιατρείο του κέντρου υπηρετεί επισκέπτρια αδελφή 
ή αδελφή νοσοκόμα της οποίας το έργο είναι το εξής: 

Α) Να βοηθά τον ιατρό τις ημέρες και τις ώρες που λει¬ 
τουργεί το ιατρείο. 

Β) Εχει την ευθύνη μαζί με τον ιατρό για την φύλαξη και 
διαχείριση του φαρμακευτικού και υγειονομικού υλικού 
του κέντρου. 

Γ) Επισκέπτεται με εντολή του ιατρού τα μέλη στο σπίτι 
τους και παρέχει νοσηλευτικές φροντίδες και οδηγίες. 

Δ) Επισημαίνει τις περιπτώσεις των μελών που χρειάζο¬ 
νται οδηγίες και παρέχει πληροφορίες σχετικά με τα θέ¬ 
ματα ατομικής και δημόσιας υγείας. Γενικά επιλαμβάνε¬ 
ται κάθε θέμα υγείας που αφορά τα μέλη. 

3. - Γ ραφείο Φυσικοθεραπείας 

Την ευθύνη της ομαλής λειτουργίας του φυσικοθερα- 
πευτηρίου την έχει ο φυσιοθεραπευτής, ο οποίος ύστερα 
από γραπτή εντολή του ιατρού εφαρμόζει φυσιοθερα¬ 
πευτική αγωγή στα μέλη του κέντρου που έχουν ανάγκη. 
Φυσιοθεραπευτική αγωγή μπορεί να παρέχει στο σπίτι 
των μελών σε έκτακτες και ειδικές ανάγκες τους τις οποί¬ 
ες βεβαίως κρίνει ο γιατρός. 

4. - Γ ραφείο Εργοθεραπείας 

Την ευθύνη της ομαλής λειτουργίας του εργοθεραπευ- 
τηρίου την έχει ο εργοθεραπευτής, ο οποίος δραστηριο¬ 
ποιεί το μέλος για δημιουργική απασχόληση και παραγω¬ 
γικό έργο. Επίσης βοηθά το μέλος στην άσκηση για αυτο¬ 
εξυπηρέτηση και την ανάπτυξη ειδικών ενδιαφερόντων. 
Ο εργοθεραπευτής μπορεί να παρέχει τις υπηρεσίες του 
και στο σπίτι του μέλους όταν υπάρχει ειδική ανάγκη για 
αυτό. 

5. - Γ ραφείο Βοηθητικής υπηρεσίας 

Η οικογενειακή βοηθός προσφέρει τις υπηρεσίες της 
κυρίως στο σπίτι των μελών στις περιπτώσεις που ζουν 
μόνοι τους και έχουν ιδιαίτερη ανάγκη βοήθειας. Η βοή¬ 
θεια συνίσταται στην παροχή υπηρεσιών μέσα στο σπίτι 
όπως π.χ. ελαφρό μαγείρεμα, καθαριότητα, προμήθεια 
τροφίμων και διάφορες άλλες μικροεξηπηρετήσεις έξω 
από το σπίτι. Επίσης μεριμνά για την καθαριότητα και ευ- 
πρεπισμό όλων των χώρων του ΚΑΠΗ. 

Το κέντρο ανοικτής προστασίας Α ΚΑΠΗ Δήμου Κηφι¬ 
σιάς, μπορεί να χρησιμοποιείται σαν κέντρο πρακτικής 
άσκησης σπουδαστών σχολών κοινωνικής υπηρεσίας και 
άλλων παράίατρικών επαγγελμάτων. Ανάμεσα στις δρα¬ 
στηριότητες του κέντρου είναι και η κινητοποίηση, εκπαί¬ 
δευση και χρησιμοποίηση εθελοντικού προσωπικού σε 
όλα τα προγράμματα που θα προέρχονται κατά προτίμη¬ 
ση από την περιοχή και το Δήμο Κηφισισιάς. 

Άρθρο 10 

Την γραμματειακή υποστήριξη των συνεδριάσεων του 

Δημοτικού Συμβουλίου του νομικού προσώπου, ως και 
την διοικητική εκτέλεση των αποφάσεων του την διενερ¬ 
γεί η υπάλληλος του Δήμου Κηφισιάς που ορίζεται με το 
άρθρο 109 του Ν. 1188/81. 

ΑΚΡΟΤΕΛΕΥΤΙΟ ΑΡΘΡΟ 

Κάλυψη δαπάνης 

1 .-Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Α ΚΑΠΗ Δ. 
ΚΗΦΙΣΙΑΣ ποσού 60.000.000 δρχ. περίπου για το τρέχον 
έτος και ποσού 65.000.000 δρχ. για τα επόμενα έτη. 

2.- Για την ανωτέρω δαπάνη έχει εγγράφει πίστωση 
στον προϋπολογισμό του Α ΚΑΠΗ στους εξής Κ.Α. 

Α) Αμοιβές για υπαλλήλους με σύμβαση μίσθωσης έρ¬ 
γου 021.9 

Β) Εισφορά ΥΠΕΡ ΙΚΑ 032.1 

Γ) Εισφορά ΥΠΕΡ ΤΥΔΚΥ 032.3 

Δ) Αμοιβές για αποδοχές τακτικών υπαλλήλων 05/111.1 

Ε) Γ ια αμοιβή γραμματέα - πρακτικογράφου 05/113.1 

Ζ) Για αποζημίωση υπερωριακής απασχόλησης τακτι¬ 
κού προσωπικού 05/113.ΙΑ 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 28 Δεκεμβρίου 2001 

Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-Φ- 

Αριθ. 08/Δ.Τ.Α./25164 (3) 

Τροποποίηση του Οργανισμού Εσωτερικής Υπηρεσίας 
Δήμου Κρωπίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν. 1188/81 όπως 
τροποποιήθηκε με το άρθρο 26παρ. 1 του Ν. 1832/89. 

2. Τις διατάξεις του Ν.2190/94καθώς&τωνΠ.Δ. 37α/87 
& 22/90. 

3. Τις διατάξεις των άρθρων 8 & 12 του Ν.2307/95 κα¬ 
θώς και του Ν. 2683/99. 

4. Τις διατάξειςτου Ν.2503/97 άρθρο 9παρ. 1 και άρθρο 
18παρ. 12. 

5. Την υπ’ αριθμ. 135/2001 απόφαση του Δημοτικού 
Συμβουλίου Δήμου Κρωπίας. 

6. Την σύμφωνη γνωμοδότηση του Υπηρεσιακού Συμ¬ 
βουλίου Υπηλλήλων ΟΤΑ Ανατ. Αττικής που διατυπώθηκε 
στο 30/2001 πρακτικό του. 

7. Τα στοιχεία του οικείου φακέλου. 

8. Τις ρυθμίσεις του άρθρου 29Ατου Ν. 1558/85 που 
προστέθηκε με το άρθρο 27 του Ν. 2081/92, αποφασίζου¬ 
με: 

Εγκρίνουμε την υπ’ αριθμ. 135/2001 απόφαση του Δη¬ 
μοτικού Συμβουλίου Δήμου Κρωπίας που αφορά την τρο- 
ποίηση του ΟΕΥ του Δήμου ως προς το άρθρο 3 που έχει 
ως εξής: 

Άρθρο 3ο 

Γ Προσωπικό με σχέση εργασίας ιδιωτικού δικαίου. 

Εκατόν πενήντα(150) θέσεις εποχιακού προσωπικού 
(άρθρο 18, παρ. 12 του Ν. 2503/97). 

ΑΚΡΟΤΕΛΕΥΤΙΟ ΑΡΘΡΟ 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Δήμου ύψους 
250.000.000 δραχμών περίπου. 


Η παρούσα απόφαση να δημοσιευθεί στην Εφημερίδα 
της Κυβέρνήσεως. 

Παλλήνη, 28 Δεκεμβρίου 2001 

Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-Φ- 

Αριθ. 08/Δ.Τ.Α./22638 (4) 

Ορθή επανάληψη της 144/5/6-11-97 απόφασης του Υπη¬ 
ρεσιακού Συμβουλίου που αφορά την τροποποίηση 
του Οργανισμού Εσωτερικής Υπηρεσίας Κοινότητας 
Δροσιάς. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν. 1188/81 όπως 
τροποποιήθηκε με το άρθρο 26 παρ. 1 του Ν. 1832/89. 

2. Τις διατάξειςτου Ν.2190/94 καθώς &των Π.Δ. 37α/87 
& 22/90. 

3. Τις διατάξεις των άρθρων 8 & 12 του Ν.2307/95 κα¬ 
θώς και του Ν. 2683/99. 

4. ΤιςδιατάξειςτουΝ.2503/97 άρθροθπαρ. 1 και άρθρο 
18παρ. 12. 

5. Τηνυπ’αριθμ. 144/5/6-11-97 απόφαση του Υπηρεσια¬ 
κού Συμβουλίου που αφορά την τροποποίηση του Οργα¬ 
νισμού Εσωτερικής Υπηρεσίας Κοινότητας Δροσιάς. 

6. Την σύμφωνη γνωμοδότηση του Υπηρεσιακού Συμ¬ 
βουλίου Υπαλλήλων ΟΤΑ Ανατ. Αττικής που διατυπώθηκε 
στο 27/2001 πρακτικό του. 

7. Τα στοιχεία του οικείου φακέλου. 

8. Τις ρυθμίσεις του άρθρου 29Α του Ν. 1558/85 που 
προστέθηκε με το άρθρο 27 του Ν. 2081/92. 

9. Το γεγονός ότι από τις διατάξεις αυτής της απόφασης 
δεν προκαλείται δαπάνη εις βάρος του Κρατικού Προϋπο¬ 
λογισμού, ούτε εις βάροςτου οικείου ΟΤΑ, αποφασίζουμε: 

Εγκρίνουμε την ορθή επανάληψη της 144/5/6.11.97 
απόφασης του Υπηρεσιακού Συμβουλίου ως προς το : 

Άρθρο Ιο (ΟΡΓΑΝΩΣΗ ΥΠΗΡΕΣΙΩΝ) 

Α) ΔΙΕΥΘΥΝΣΗ ΥΠΗΡΕΣΙΩΝ 

1) ΤΜΗΜΑ ΔΙΟΙΚΗΤΙΚΩΝ & ΟΙΚΟΝΟΜΙΚΩΝ ΥΠΗ¬ 
ΡΕΣΙΩΝ κ.λπ. 

Η παρούσα απόφασηνα δημοσιευθεί στην Εφημερίδα 
της Κυβερνήσεως. 

Παλλήνη, 6 Δεκεμβρίου 2001 

Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-Φ- 

Αριθ. 26118 (5) 

Σύσταση Νομικού Προσώπου Ιδιωτικού Δικαίου στο Ν. 
Ηρακλείου με την επωνυμία «Δημοτική Επιχείρηση 
Ανάπτυξης και Τεχνικών Έργων Δήμου Καστελιού» και 
διακριτικό τίτλο «Αναπτυξιακή Δήμου Καστελλίου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 277- 284 του Π.Δ. 410/95 
(Δ.Κ.Κ.) 

2. Την σε ορθή επανάληψη αριθ. 184/2001 απόφαση του 
Δημοτικού Συμβουλίου Καστελλίου για τη σύσταση Δη¬ 
μοτικής Επιχείρησης Ανάπτυξης και Τεχνικών Έργων με 
διακριτικό τίτλο «Αναπτυξιακή Δήμου Καστελλίου». 

3. Την συνταχθείσα οικονομοτεχνική μελέτη. 

4. Την με αριθμό 2934/ 31-8-2001 από την Δ/νση Σχε- 

διασμού και Ανάπτυξης, έκθεση αξιολόγησης της μελέ¬ 
της για τη σκοπιμότητα ίδρυσης της εν λόγω Δημοτικής 
Επιχείρησης, αποφασίζουμε: 

1. Συνιστούμε στο Δήμο Καστελλίου ίδιο Νομικό Πρό¬ 
σωπο Ιδιωτικού Δικαίου με την επωνυμία «Δημοτική Επι¬ 
χείρηση Ανάπτυξης και Τεχνικών Έργων Δήμου Καστελι¬ 
ού» και διακριτικό τίτλο «Αναπτυξιακή Δήμου Καστελλί¬ 
ου» ως ίδιο νομικό πρόσωπο ιδιωτικού δικαίου το οποίο 
διέπεται από τις διατάξεις των άρθρων 277 μέχρι 284 του 
Π.Δ. 410/95 (Δ.Κ.Κ.). 

2. Σκοπός της Επιχείρησης είναι: 

- Η ανάληψη πρωτοβουλιών για την ολοκληρωμένη και 
αειφόρο ανάπτυξη στην περιοχή του Δήμου Καστελλίου 

- Η μέριμνα για το σχεδίασμά - μελέτη - κατασκευή - δια¬ 
χείριση της τεχνικής και κοινωνικοπολιτιστικής υποδομής 
στην περιοχή του Δήμου. 

- Η αξιοποίηση των πλουτοπαραγωγικών πόρων της πε¬ 
ριοχής 

- Ο σχεδιασμός - υλοποίηση - παρακολούθηση και δια¬ 
χείριση Εθνικών και Κοινοτικών προγραμμάτων 

- Η ανάπτυξη συνεργασιών με τοπικούς, περιφερεια¬ 
κούς, εθνικούς και διεθνείς φορείς 

3. Η Επιχείρηση διοικείται από δμελές διοικητικό συμ¬ 
βούλιο μαζί με τους αναπληρωτές τους, που θα οριστούν 
με νεώτερη απόφαση του Δημοτικού Συμβουλίου, ως 
ακολούθως: 

- Δύο (2) μέλη είναι αιρετοί εκπρόσωποι του δήμου, εκ 
των οποίων ο ένας προέρχεται από την μειοψηφία. 

- Ένα (1) μέλος είναι εκπρόσωπος του Αγροτικού Συνε¬ 
ταιρισμού Καστελλίου σαν κοινωνικού φορέα της περιο¬ 
χής- 

- Δύο (2) μέλη είναι κάτοικοι του Δήμου με εμπειρία και 
γνώσεις σχετικές με το αντικείμενο της επιχείρησης 

- Στα μέλη του Διοικητικού Συμβουλίου προστίθεται και 
εκπρόσωπος των εργαζομένων (χωρίς αλλαγή της συ¬ 
στατικής πράξης) όταν η επιχείρηση απασχολήσει περισ¬ 
σότερους από είκοσι (20) εργαζόμενους. 

4. Έδρα της επιχείρησης είναι ο Δήμος Καστελλίου του 
Νομού Ηρακλείου - 

5. Ο Δήμος διαθέτει στην επιχείρηση ποσό 20.000.000 
δρχως αρχικό κεφάλαιό της. 

6. Πόροιτης Επιχείρησης είναι: τα έσοδα από την άσκη¬ 
ση της δραστηριότητάς της, οι πρόσοδοι από την περιου¬ 
σία της, δάνεια, κληρονομιές, εισφορές, δωρεές, και λοι¬ 
πές επιχορηγήσεις. 

7. Η χρονική διάρκεια της Επιχείρησης ορίζεται δέκα 
(10) έτη. 

8. Η επιχείρηση διαλύεται: 

- Με απόφαση του Δημοτικού Συμβουλίου , με την από¬ 
λυτη πλειοψηφία των μελών του και πράξη του Γενικού 
Γραμματέα της Περιφέρειας Κρήτης που δημοσιεύεται 
το ΦΕΚ. 

- Σε περίπτωση πτώχευσης της Επιχείρησης . 

Εκτός από την περίπτωση της πτώχευσης, η εκκαθάρι¬ 
ση γίνεται από εκκαθαριστές που ορίζονται από το Δημο¬ 
τικό Συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η περι¬ 
ουσία και πληρώνονται τα χρέη της επιχείρησης. 

Το υπόλοιπο περιέρχεται στο Δήμο . 

Η συγκρότηση , η λειτουργία και οι αρμοδιότητες των 
οργάνων διοίκησης, η οργάνωση , η λειτουργία, η διαχεί¬ 


ριση και η εποπτεία της Επιχείρησης, διέπονται από τις 
σχετικές με τις Δημοτικές Επιχειρήσεις διατάξεις του 
Π.Δ. 410/95 (Δ.Κ.Κ.) 

Από την απόφαση αυτή προκαλείται δαπάνη σε βάρος 
του προϋπολογισμού του Δήμου Καστελλίου ύψους 
20.000.000 δραχμές για το παρόν έτος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 3 Δεκεμβρίου 2001 

Ο Γενικός Γραμματέας Περιφέρειας 
ΑΘΑΝ.ΚΑΡΟΥΝΤΖΟΣ 

-♦- 

Αριθ. 14809 (6) 

Τροποποίηση Οργανισμού Εσωτερικής Υπηρεσίας 
(ΟΕΥ), της Δημοτικής Επιχείρησης Ύδρευσης Αποχέ¬ 
τευσης (ΔΕΥΑ) Ηρακλειδών Νομού Δωδεκανήσου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξειςτου άρθρου 7του Ν. 1069/1980 «Περί κι¬ 
νήτρων για την ίδρυση των ΔΕΥΑ». 

2. Τις διατάξειςτου Ν. 2218/1994, όπωςτροποποιήθηκε 
μεταγενέστερα και ισχύει μέχρι σήμερα. 

3. Τις διατάξεις του άρθρου 6 του Ν. 2307/1995 «Περί 
προσαρμογής νομοθεσίας αρμοδιότητας ΥΠΕΣΔΔΑ». 

4. Τις όμοιες του Ν. 2503/1999. 

5. Την αριθμ. 4699/Β'/29-8-97 (ΦΕΚ 891/τ. Β79-10-97) 
απόφαση Γ ενικού Γ ραμματέα Περιφέρειας Νοτίου Αιγαί¬ 
ου «Περί μεταβίβασης δικαιώματος υπογραφής στους 
Προϊσταμένους Δ/νσεων και Τμημάτων της Γενικής 
Δ/νσης της Περιφέρειας στο Νομό Δωδ/σου». 

6. Την αριθμ. 159/2001 απόφαση του Διοικητικού Συμ¬ 
βουλίου ΔΕΥΑ Δήμου Ηρακλειδών Νομού Δωδεκανήσου, 
με την οποία τροποποιείτο άρθρο 31 του ΟΕΥ της. 

7. Τοαριθμ. 1545/τ. Β/20-11-2001 ΦΕΚ στο οποίο δημο- 
σιεύθηκε ο ΟΕΥ της Δημοτικής Επιχείρησης Ύδρευσης 
Αποχέτευσης (ΔΕΥΑ) Ηρακλειδών, αποφασίζουμε: 

Εγκρίνουμε την αριθμ. 159/2001 απόφαση του Διοικητι¬ 
κού Συμβουλίου της ΔΕΥΑ Ηρακλειδών Νομού Δωδεκα¬ 
νήσου, με την οποία τροποποιεί το άρθρο 31 του ΟΕΥ αυ¬ 
τής ως εξής: 

« Άρθρο 31ο 
ΟΡΙΟ ΗΛΙΚΙΑΣ 

Το όριο ηλικίας του προσωπικού (Τακτικού ) που προ¬ 
σλαμβάνεται σε οργανικές θέσεις της Δ.Ε.Υ.Α ΗΡΑΚΛΕΙ- 
ΔΩΝ καθορίζεται ως εξής: 

Προσωπικό των κατηγοριών Τριτοβάθμιας εκπαίδευ¬ 
σης (ΠΈ) & (ΤΈ) από το 21ο έτος έως 42ο 

Για Δευτεροβάθμια εκπαίδευση (ΔΈ) από 21ο έως το 
45ο, 

Για Υποχρεωτική εκπαίδευση (ΥΈ) από 21ο έως το 48ο 

Η παρούσα απόφαση δεν προκαλεί δαπάνη σε βάρος 
του προϋπολογισμού της επιχείρησης για το τρέχον έτος 
και για τα επόμενα (4) τέσσερα. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ρόδος, 19 Δεκεμβρίου 2001 
Με Εντολή Γ ενικού Γ ραμματέα Περιφέρειας 
Ο Διευθυντής 
ΡΙΖΟΣ ΡΙΖΟΠΟΥΛΟΣ 

Αριθ. 18178 (7) 

Επικύρωση της 14/2001 απόφασης του Διοικητικού Συμ¬ 
βουλίου του Νομικού Προσώπου του Δήμου Βόρειας 
Κυνουρίας Νομού Αρκαδίας με την επωνυμία «Δημοτι¬ 
κός Παιδικός Σταθμός Κορακοβουνίου» με την οποία 
τροποποιείται ο Οργανισμός Εσωτερικής Υπηρεσίας 
του Σταθμού. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 26,198,199 παρ. 1,3 και 4, 
200 και 203 του Δημοτικού και Κοινοτικού Κώδικα, 
Π.Δ/τος 410/1995. 

2. Τις διατάξεις του άρθρου 12του Ν.1188/1981 «Περί 
κυρώσεως καταστάσεως προσωπικού ΟΤΑ», όπως αυτό 
αντικαταστάθηκε από το άρθρο 26 του Ν. 1832/89 και την 
παρ. 5του άρθρου 8του Ν.2307/1995 σχετικά μετηνπρο- 
σαρμογή της νομοθεσίας αρμοδιότητας Υπουργείου 
Εσωτερικών στις διατάξεις για τη Νομαρχιακή Αυτοδιοί¬ 
κηση και άλλες διατάξεις. 

3. Τις διατάξεις του άρθρου 12 Ν.2880/2001 (ΦΕΚ 
9/τ.Α'/30-1-2001) «Πρόγραμμα Πολιτεία γιατη μεταρρύθ¬ 
μιση και τον εκσυγχρονισμό της Δημόσιας Διοίκησης και 
άλλες διατάξεις». 

4. Τις διατάξεις των άρθρων 1,2,6 και 18παρ. 12του Ν. 
2503/1997 (ΦΕΚ 107, τ.Α') σχετικά με τη διοίκηση, οργά¬ 
νωση, στελέχωση της Περιφέρειας ρύθμιση θεμάτων για 
την Τοπική Αυτοδιοίκηση και άλλες διατάξεις. 

5. Τις διατάξεις των άρθρων 1 και 2 παρ. 11 του 
Ν.2539/97 (ΦΕΚ244/Α/4-12-1997) που αφορά τη συγκρό¬ 
τηση της Πρωτοβάθμιας Τοπικής Αυτοδιοίκησης. 

6. Τις διατάξεις του Ν.2190/1994 που αφορά τη σύστα¬ 
ση ανεξάρτητης αρχής για την επιλογή προσωπικού και 
ρύθμιση θεμάτων διοίκησης, όπως ισχύει με τις τροπο¬ 
ποιήσεις του. 

7. Τις διατάξεις του άρθρου 27 του Ν.2081/1992 με το 
οποίο προστέθηκε νέο άρθρο 29Α του Ν. 1588/1985 για 
τον έλεγχο των δαπανών που προκαλούν οι κανονιστικές 
διοικητικές πράξεις. 

8. Τις διατάξεις του Π.Δ/τος 410/1988 που αφορά το 
προσωπικό με σύμβαση εργασίας ιδιωτικού δικαίου του 
Δημοσίου των ΟΤΑ και των λοιπών Ν.Π.Δ.Δ. 

9. Τις διατάξεις του Π.Δ/τος 50/2001 (ΦΕΚ 39/Α75-3- 
2001) που αφορά τον καθορισμό των προσόντων διορι¬ 
σμού σε θέσεις φορέων του Δημοσίου Τομέα. 

10. Την 1710/18-1-1999 απόφαση του Υπουργού Εσω¬ 
τερικών Δημόσιας Διοίκησης και Αποκέντρωσης (ΦΕΚ 
77/τ.Β'/8-2-1999) που αφορά τον ορισμό των ειδικών τυ¬ 
πικών προσόντων που απαιτούνται για την πρόσληψη 
προσωπικού με σύμβαση εργασίας ιδιωτικού δικαίου ορι¬ 
σμένου χρόνου από τους ΟΤΑ πρώτης βαθμίδας για την 
κάλυψη παροδικών απρόβλεπτων και επειγουσών ανα¬ 
γκών. 

11. Την 2537/24-2-1998 απόφασή μας που αφοράτη σύ¬ 
σταση Νομικού Προσώπου Δημοσίου Δικαίου με την επω¬ 
νυμία «Κοινοτικός Παιδικός Σταθμός Κοινότητας Κορα¬ 
κοβουνίου». 

12. Την 1/1998 απόφαση του Διοικητικού Συμβουλίου 
του Παιδικού Σταθμού Κορακοβουνίου με την οποία κα¬ 
ταρτίστηκε και ψηφίστηκε ο Οργανισμός Εσωτερικής 
Υπηρεσίας του Σταθμού. 

13. Την 6071 /3-6-1999 απόφασή μας με την οποία εγκρί- 


θηκε η απόφαση του Διοικητικού Συμβουλίου που αφορά 
τον Οργανισμό Εσωτερικής Υπηρεσίας του Παιδικού 
Σταθμού (ΦΕΚ 1296/Β724-6-1999). 

14. Την 14/2001 απόφαση του Διοικητικού Συμβουλίου 
του νομικού προσώπου «Δημοτικός Παιδικός Σταθμός 
Κορακοβουνίου» του Δήμου Βόρειας Κυνουρίας με την 
οποία τροποποιείται ο Οργανισμός Εσωτερικής Υπηρε¬ 
σίας του νομικού προσώπου προκειμένου να προστεθούν 
νέες θέσεις διαφόρων ειδικοτήτων για την καλύτερη λει¬ 
τουργία του Παιδικού Σταθμού. 

15. Την 399/2001 απόφαση του Δημοτικού Συμβουλίου 
Δήμου Βόρειας Κυνουρίας με την οποία εκφράζεται η 
σύμφωνη γνώμη του, για την τροποποίηση του Οργανι¬ 
σμού Εσωτερικής Υπηρεσίας του Νομικού Προσώπου. 

16. Τη σύμφωνη γνώμη του Υπηρεσιακού Συμβουλίου 
Προσωπικού των ΟΤΑ Νομού Αρκαδίας για την τροποποί¬ 
ηση του Οργανισμού Εσωτερικής Υπηρεσίας του Παιδι¬ 
κού Σταθμού, που διατυπώνεται στο 19/17-12-2001 πρα¬ 
κτικό του, αποφασίζουμε: 

Επικυρώνουμε την 14/2001 απόφαση του Διοικητικού 
Συμβουλίου του νομικού προσώπου «Δημοτικός Παιδικός 
Σταθμός Κορακοβουνίου»του Δήμου Βόρειας Κυνουρίας 
Νομού Αρκαδίας με την οποία τροποποιείται ο Οργανι¬ 
σμός Εσωτερικής Υπηρεσίας του Σταθμού ο οποίος έχει 
ως εξής: 

Άρθρο 1 

Διάρθρωση υπηρεσιών 

Οι υπηρεσίες του Δημοτικού Παιδικού Σταθμού λει¬ 
τουργούν σε επίπεδο Τμήματος ανάλογα με τη δυναμικό¬ 
τητα του Σταθμού, σύμφωνα με τη συστατική πράξη προ¬ 
σαρμογής του. 

Άρθρο 2 

Καθήκοντα Προϊσταμένου Τμήματος 

Είναι υπεύθυνος: 

1. Για την εφαρμογή των σύγχρονων απόψεων της Παι¬ 
δαγωγικής και της Ψυχολογίας σε συνεργασία με τους 
Παιδαγωγούς του Σταθμού. 

2. Για την εύρυθμη λειτουργία του Τμήματος και την τή¬ 
ρηση του κανονισμού λειτουργίας. 

3. Για την παροχή σωστής προσχολικής αγωγής στα φι¬ 
λοξενούμενα νήπια σε συνεργασία με το παιδαγωγικό 
προσωπικό. 

4. Εποπτεύει όλο το προσωπικό του Τμήματος για τη 
σωστή εκτέλεση των καθηκόντων του. 

5. Γ ια την προμήθεια και τον έγκαιρο εφοδιασμό του 
Σταθμού με τα αναγκαία τρόφιμα. 

6. Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

7. Συντάσσει τις μισθολογικές καταστάσεις του προσω¬ 
πικού και φροντίζει για την εκκαθάριση μισθών, επιδομά¬ 
των προσαυξήσεων κλπ του προσωπικού. 

8. Συνεργάζεται με τον Πρόεδρο του Δ.Σ. για την κα¬ 
τάρτιση του προϋπολογισμού απολογισμού ισολογισμού 

9. Εισηγείται στο Δ.Σ. του Σταθμού κάθε θέμα που αφο¬ 
ρά τη λειτουργία, το προσωπικό, τους γονείς και την υλι- 
κοτεχνική υποδομή του Σταθμού όπως: 

• Τον αριθμό και τις ειδικότητες του προσωπικού που 
είναι αναγκαίο, προκειμένου να διασφαλιστεί η εύρυθμη 
λειτουργία του, 

• Το παιδαγωγικό υλικό και τον πόσης φύσεως εξοπλι¬ 
σμό 

• Τις απαραίτητες εργασίες για την επισκευή και συ¬ 
ντήρηση κτιρίων 

• Την επιμόρφωση του προσωπικού 

10. Για την τήρηση του ωραρίου του προσωπικού, προ¬ 
γραμματίζει και εγκρίνει τις άδειες αυτού ώστε να μην δη- 
μιουργούνται λειτουργικά προβλήματα στο Σταθμό. 

11. Είναι υπεύθυνος για τις συγκεντρώσεις, προσωπι¬ 
κού, γονέων. 

12. Τηρεί όλα τα απαραίτητα βιβλία και την σφραγίδα 
του Σταθμού. 

Άρθρο 3 

Οργανική Σύνθεση Προσωπικού 

Οι θέσεις προσωπικού ορίζονται ως εξής: 

Α'ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΠΕ ΝΗΠΙΑΓΩΓΩΝ 
Θέσεις: Μία (1) 

Βαθμός Δ'-Α' 

2. ΚΛΑΔΟΣΤΕ9 ΒΡΕΦΟΝΗΠΙΟΚΟΜΙΑΣ 
Θέσεις:. Δύο (2) 

Βαθμός Δ'-Α' 

3. ΚΛΑΔΟΣ ΤΕ2 ΚΟΙΝΩΝΙΚΩΝ ΛΕΙΤΟΥΡΓΩΝ 
θέσεις: Μία (1) 

Βαθμός Δ' - Α' 

4. ΚΛΑΔΟΣ ΔΕ ΔΙΟΙΚΗΤΙΚΩΝ ΓΡΑΜΜΑΤΕΩΝ 
Θέσεις: Μία (1) 

Βαθμός Δ' - Α' 

5. ΚΛΑΔΟΣ ΔΕ8 ΒΟΗΘΩΝ ΒΡΕΦΟΚΟΜΩΝ ΠΑΙΔΟΚΟ¬ 
ΜΩΝ 

θέσεις: Μία (1) 

Βαθμός Δ' - Α' 

6. ΚΛΑΔΟΣ ΔΕ32 ΜΑΓΕΙΡΩΝ 
Θέσεις: Μία (1) 

Βαθμός Δ' - Α' 

7. ΚΛΑΔΟΣ ΥΕ14 ΒΟΗΘΗΤΙΚΟΥ ΠΡΟΣΩΠΙΚΟΥ (ΒΟΗ¬ 
ΘΟΣ ΜΑΓΕΙΡΟΥ) 

Θέσεις: Μία (1) 

Βαθμός Δ' - Α' 

8. ΚΛΑΔΟΣ ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Θέσεις: Δύο (2) 

Βαθμός Δ' - Α' 

Β' ΕΠΟΧΙΑΚΟ ΠΡΟΣΩΠΙΚΟ 

Δύο (2) άτομα διαφόρων ειδικοτήτων που θα προσλαμ¬ 
βάνονται σύμφωνα με τις ισχύουσες για τους ΟΤΑ διατά¬ 
ξεις 

Άρθρο 4 

Προϊστάμενοι Υπηρεσιακών Μονάδων 
Προϊστάμενοι κρίνονται κατά αποκλειστικότητα υπάλ¬ 
ληλοι του κλάδου ΠΕ Νηπιαγωγών ή ΤΕ9 Βρεφονηπιοκο- 
μίας 

Άρθρο 5 

Γ ια το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές, υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις. 

Άρθρο 6 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά κλάδο καλύπτουν όλους 
τους εργαζόμενους στο Ν.Π.Δ.Δ. ανεξαρτήτως σχέσεως 


εργασίας καθώς και ορισμένο επιπλέον αριθμό θέσεων 
για την κάλυψη των υφιστάμενων και μελλοντικών ανα- 
γκώντων υπηρεσιώντου Ν.Π.Δ.Δ. 

Η κατανομή του προσωπικού στα Τμήματα γίνεται πά¬ 
ντοτε με απόφαση του Προέδρου του Δ.Σ. του Ν.Π.Δ.Δ., 
ανάλογα με τις ανάγκες των υπηρεσιών, ταπροσόντατων 
υπαλλήλων, την πείρα και τις γνώσεις αυτών σε ειδικά 
αντικείμενα, κατά την οποία κατανομή θα εξετάζονται και 
τυχόν ειδικές ανάγκες των υπαλλήλων (μητέρες ανήλικων 
τέκνων, έγκυες γυναίκες, τόπος διαμονής κλπ). 

Προϊστάμενοι τμημάτων ορίζονται πάντοτε με απόφα¬ 
ση Προέδρου του Δ.Σ. οι κρινόμενοι από το αρμόδιο Υπη¬ 
ρεσιακό Συμβούλιο υπάλληλοι αναπληρούμενοι σε περί¬ 
πτωση απουσίας τους ή κωλύματος από τον κατά βαθμό 
αρχαιότερο υπάλληλο της αυτής υπηρεσίας. 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον παρόντα Οργανι¬ 
σμό, ρυθμίζεται με τον κανονισμό λειτουργίας του 
Ν.Π.Δ.Δ. 

Άρθρο 7 

Η ισχύς του παρόντος Οργανισμού αρχίζει από τη δη¬ 
μοσίευσή του στην Εφημερίδα της Κυβέρνησης. 

Από τις διατάξεις της παρούσας απόφασης προκαλεί- 
ται ετήσια δαπάνη σε βάρος του προϋπολογισμού του νο¬ 
μικού προσώπου ύψους 15.000.000 δραχμών. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Τρίπολη, 18 Δεκεμβρίου 2001 
Ο Γ ενικός Γ ραμματέας Περιφέρειας 
ΑΝΤΩΝΗΣ. ΜΑΤΣΙΓΚΟΣ 

-♦- 

Αριθ. 23251 (8) 

Τροποποίηση απόφασης κατά το σκέλος που αφορά στην 

επωνυμία και στη νομική φύση της Ερασιτεχνικής Σχο¬ 
λής Χορού «Αλεξάνδρας Θωμάίδη και ΣΙΑ Ε.Ε.». 

Η ΝΟΜΑΡΧΗΣ ΑΘΗΝΩΝ 

Έχοντας υπόψη: 

1. Τις διατάξεις του Ν. 2218/94 καιτουΝ.2240/94. 

1. Τις όμοιες του Π.Δ. 30/96 «Κώδικα Νομαρχιακής Αυ¬ 
τοδιοίκησης». 

2. Το άρθρο 8 του Ν. 2819/2000 ΥΠ. ΠΟ «Περί μεταβί¬ 
βασης αρμοδιότητας χορήγησης αδειών» ίδρυσης και 
λειτουργίας Ερασιτεχικών Σχολών Χορού». 

3. Τον Ν. 1158/81 «Περί Οργανώσεως και Διοικήσεως 
Σχολών Ανωτέρας Καλλιτεχνικής Εκπαιδεύσεως» (ΦΕΚ 
197/Α/13-5-81). 

4. Το ΠΔ 457/83 (ΦΕΚ 174/Α/83) ίδρυση και λειτουργία 
Ερασιτεχνικών Σχολών Χορού. 

5. Την με αρ. 7213/9.3.99 απόφαση του ΥΠ. ΠΟ., με την 
οποία χορηγήθηκε άδεια ίδρυσης και λειτουργίας Ερασι¬ 
τεχνικής Σχολής Χορού στην ετερόρρυθμη εταιρία Αλε¬ 
ξάνδρας Θωμάίδη & ΣΙΑ Ε.Ε., στο επί της οδού Πριάμου 
129 & Φιλοκτήτου, του Δήμου Ιλίου, κτίριο. 

6. Την από 9/11/ 2001, αίτηση της Αλεξάνδρας Θω¬ 
μάίδη, για αλλαγή επωνυμίαςτης Σχολής, λόγω διάλυσης 
της ετερόρρυθμης εταιρίας, συνοδευόμενη από τα νόμι¬ 
μα δικαιολογητικά εντός του φακέλλου, αποφασίζουμε: 

1. Τροποποιούμε την με αρ. 7213/9. 3. 99 (ΦΕΚ 337/ Β/ 
99) απόφαση του ΥΠ.ΠΟ., κατά το σκέλος που αφορά 
στην επωνυμία και στη νομική φύση της Ερασιτεχνικής 

Σχολής Χορού «Αλεξάνδρας Θωμαΐδη και ΣΙΑ Ε.Ε.» εφε¬ 
ξής μετονομαζόμενης «Ερασιτεχνική Σχολή Χορού Αλε¬ 
ξάνδρας Θωμαΐδη». 

2. Κατά τα λοιπά ισχύουν τα διαλαμβανόμενα στην υπ’ 
αριθμ. 7213/9. 3. 1999 απόφαση του ΥΠ.ΠΟ. 

3. Από τις διατάξεις αυτής της απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 15 Νοεμβρίου 2001 
Η Νομάρχης 
ΕΛΕΝΗ ΜΠΕΣΜΠΕΑ 


Ο) 

Χορήγηση άδειας άσκησης επαγγέλματος Κοινωνικού 
Λειτουργού στη Βαρελά Μαρινάτου Λεωνίδα. 

Η ΝΟΜΑΡΧΗΣ ΑΘΗΝΩΝ 

Με την 3375/27.11.2001 απόφαση της Νομάρχου Αθη¬ 
νών χορηγούμε άδεια άσκησης επαγγέλματος Κοινωνι¬ 
κού Λειτουργού στην Βαρελά Μαρινάτου Λεωνίδα. 

Η Νομάρχης 
ΕΛΕΝΗ ΜΠΕΣΜΠΕΑ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




